

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มิถุนายน 2563

เรื่อง โครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง

เรียน ผู้ว่าราชการจังหวัด (ตามรายชื่อแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๓/ว ๑๐๗๖ ลงวันที่ ๗ เมษายน ๒๕๖๓

สิ่งที่ส่งมาด้วย รายชื่อโรงเรียนสังกัดองค์กรปกครองส่วนท้องถิ่นสมัครเข้าร่วมโครงการพัฒนาครู  
 และโรงเรียนเพื่อยกระดับคุณภาพการศึกษาอย่างต่อเนื่อง รุ่นที่ 2 จำนวน ๑ ชุด

ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่น เชิญชวนโรงเรียนในสังกัดตามกลุ่มเป้าหมายที่กองทุนเพื่อความเสมอภาคทางการศึกษา (กสศ.) กำหนด   
ในพื้นที่ ๔๓ จังหวัด ที่มีความสมัครใจและมีคุณสมบัติตามเกณฑ์ที่กำหนด เข้าร่วมโครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง รุ่นที่ ๒ ปี ๒๕๖๓ และแจ้งความประสงค์มายัง  
กรมส่งเสริมการปกครองท้องถิ่นภายในวันที่ ๑๕ เมษายน ๒๕๖๓ ความละเอียดแจ้งแล้ว นั้น

กรมส่งเสริมการปกครองท้องถิ่น ขอแจ้งรายชื่อโรงเรียนที่ได้รับการคัดเลือกเข้าร่วมโครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง รุ่นที่ ๒ ปี ๒๕๖๓ ของกองทุนเพื่อความเสมอภาคทางการศึกษา จำนวน ๖๐ โรงเรียน โดยมีระยะเวลาดำเนินการ 1 ปีการศึกษา ตั้งแต่วันที่ 1 กรกฎาคม 2563 - 31 พฤษภาคม 2564 จึงขอความร่วมมือจังหวัดแจ้งองค์กรปกครองส่วนท้องถิ่น ที่มีโรงเรียนเข้าร่วมโครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง รุ่นที่ ๒ ทราบ พร้อมทั้งมอบหมายบุคลากรเป็นผู้ประสานงานในการดำเนินโครงการดังกล่าว ทั้งนี้ กองทุนเพื่อความเสมอภาคทางการศึกษา เครือข่ายองค์กรจากสถาบันการอุดมศึกษา และสถาบันวิชาการที่จะทำหน้าที่เป็นพี่เลี้ยงให้แก่โรงเรียนที่เข้าร่วมโครงการจะประสานงานไปยังองค์กรปกครองส่วนท้องถิ่นและโรงเรียนต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

รอง.อสถ.(น.).................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312 โทรสาร 0-2240-9021-3 ต่อ 218

ผู้ประสานงาน : นางนิภาวัลย์ เพ็ชร์ผึ้ง ๐๘-๑๙๒๕-๐๓๑๖